**Együttműködési megállapodás**

**Szakmai gyakorlat biztosítására**

|  |  |
| --- | --- |
| Amely létrejött  |  |
| egyfelől: | **Károli Gáspár Református Egyetem** |
|  | Székhely: | 1091 Budapest, Kálvin tér 9. |
|  | Elérhetőség: | (1) 455 9060 |
|  | Adószám: | 18060676-2-43 |
|  | Statisztikai számjel: | 18060676-8542-552-01 |
|  | Intézményi azonosító: | FI 44189 |
|  | Képviseletre jogosult: | Prof. Dr. Trócsányi László Henrik, rektor  |
|  | **Eljáró szervezeti egység (Kar):** | **Gazdaságtudományi, Egészségtudományi és Szociális Kar** |
|  | **Eljáró szervezeti egység képviselője:** | **Dr. Stubnya Gusztáv Róbert, dékán** |
|  | Továbbiakban: | **Felsőoktatási intézmény** |
|  |  |  |
| másfelől: | **Szervezet neve**  |
|  | Székhely: |   |
|  | Elérhetőség: |   |
|  | Adószám: |   |
|  | Statisztikai számjel: |   |
|  | Intézményi azonosító: |   |
|  | Képviseletre jogosult: |   |
|  | Szakmai felelős: |   |
|  | Továbbiakban: | **Gyakorlóhely** |

között alulírott helyen és időben az alábbi feltételek szerint, továbbiaknak **Felek**

1. **Megállapodás célja, tárgya és időtartama**
	1. Felek megállapodnak abban, hogy a Gyakorlóhely és a Felsőoktatási intézmény, a jelen Együttműködési megállapodás elválaszthatatlan részét képező 1. számú mellékletében megjelölt hallgatója (hallgatói) számára szakmai gyakorlati lehetőséget biztosít a

|  |  |  |  |
| --- | --- | --- | --- |
|  /  | tanév | őszi/tavaszi(aláhúzandó) | félévében |

jelen megállapodásban rögzített feltételek szerint.

* 1. Felek megállapodnak abban, hogy a jelen Együttműködési megállapodást annak mindkét Fél által történő aláírásától számítva **határozott időre kötik**, **s mely határozott időtartam a jelen Együttműködési megállapodás elválaszthatatlan részét képező 1. számú mellékletben rögzítésre kerül (**szakmai gyakorlat kezdete – szakmai gyakorlat vége).
	2. A szakmai gyakorlat célja, az elméleti és gyakorlati ismeretek összekapcsolása mellett, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológiai ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innováció-készség fejlesztése.
	3. Felek tudomásul veszik, hogy a szakmai gyakorlatra a Gyakorlóhely által meghatározott szervezeti egységnél kerül sor, melynek pontos kezdő- és befejező időpontját a Gyakorlóhely a hallgatóval egyeztetve határozza meg, melyet jelen Együttműködési Megállapodás elválaszthatatlan részét képező 1. számú mellékletben rögzít.
1. **Gyakorlóhely jogai és kötelezettségei**
	1. A Gyakorlóhely köteles
		* a szakmai gyakorlaton résztvevő hallgatókat tanulmányaiknak megfelelő szakterületen foglalkoztatni,
		* amennyiben a Gyakorlóhely nem költségvetési szerv – a szakmai gyakorlaton résztvevő hallgatókkal a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet rendelkezései szerint a szakmai gyakorlat megkezdése előtt hallgatói munkaszerződést kell kötni. Amennyiben a Gyakorlóhely költségvetési szerv, a szakmai gyakorlatra hallgatói munkaszerződés nélkül, a hallgatóval kötött megállapodás alapján is sor kerülhet,
		* a szakmai gyakorlat folytatásához szükséges helyet, eszközt és védőfelszerelést a szakmai gyakorlaton résztvevő hallgatónak biztosítani,
		* a szakmai gyakorlat megkezdése előtt a hallgatók balesetvédelmi tűzvédelmi és munkavédelmi képzését biztosítani,
		* a szakmai gyakorlat ideje alatt a szakmai gyakorlaton résztvevő hallgatók szakmai gyakorlati tevékenységének szakmai felügyeletét, irányítását ellátni,
		* a hallgatókat szakmai gyakorlat letöltése céljából úgy fogadni, hogy az igazodjon a Felsőoktatási intézmény félévbeosztásához,
		* a szakmai gyakorlat befejezését követően a hallgatók elsajátított szakmai tudását, kompetenciáit írásban értékelni és azt haladéktalanul a Felsőoktatási intézménynek megküldeni.
		* A Szakmai gyakorlóhely a hallgatói munkavégzéshez a hallgatóval külön hallgatói munkaszerződést köt a nemzeti felsőoktatásról szóló 2011. évi CCIV. törvény (továbbiakban: Nftv.) 44.§ (1) a) pontja alapján, a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) kormányrendelet 18.§ (1) bekezdésben meghatározott tartalommal.
		* A Szakmai gyakorlóhely köteles az Nftv. 44. § (3) bekezdés a) pontja szerint és mértékben a hallgatónak külön díjazást fizetni. Köteles továbbá útiköltség térítést fizetni, ha a hallgató gyakorlati képzését, a szakmai gyakorlatot átmenetileg székhelyén, telephelyén kívüli munkahelyen szervezi meg.

Amennyiben a Gyakorlóhely költségvetési szerv a szakmai gyakorlatra díjazás nélkül is sor kerülhet, azonban a gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást kell kötni.

* 1. Felek megállapodnak abban, hogy annak érdekében, hogy a Felsőoktatási intézmény a 230/2012. (VIII. 28.) Kormányrendelet 15. § (4) bekezdésében foglalt kötelezettségének eleget tudjon tenni, a Gyakorlóhely adatainak bármely változásáról köteles a Felsőoktatási intézményt haladéktalanul írásban értesíteni.
	2. Szerződő felek úgy állapodnak meg, hogy a Gyakorlóhely a hallgatók szakmai gyakorlati ideje alatt nem adhat át a hallgatóknak olyan gazdasági, vagy üzleti titoknak számító információt, adatot, ami a hallgatónak a szakdolgozata elkészítését, megvédését, illetve a képzés utáni elhelyezkedését akadályozza, gátolja.
	3. Gyakorlóhely kijelenti, hogy a hallgatók szakmai gyakorlatának biztosításához szükséges feltételekkel rendelkezik.
1. **Felsőoktatási intézmény jogai és kötelezettségei**
	1. A Felsőoktatási intézmény köteles:
		* szükség esetén tájékoztatja a Gyakorlóhelyet a szakmai gyakorlat megkezdése előtt, a szakmai gyakorlat – tantervben meghatározott – képzési követelményeiről, és tájékoztatja a Gyakorlóhelyet a gyakorlat lezárásának módjáról és minden, a gyakorlat letöltésével kapcsolatos lényeges körülményről,
		* a szakmai gyakorlathoz szükséges adatokat, információkat Gyakorlóhely számára megküldi,
		* a Gyakorlóhellyel együttműködik,
		* a szakmai készségek, képességek komplex fejlesztési folyamatában a szakmai gyakorlóhely értékelése alapján a gyakorlati kompetenciákat értékelni.
	2. A Felsőoktatási intézmény felelős a hallgatók teljes képzéséért, és az ennek részét képező szakmai gyakorlatért.
	3. A Felsőoktatási intézmény kötelessége a szakmai gyakorlaton résztvevő hallgatók rendszeres ellenőrzése, tanulmányi módszertani irányítása.
	4. A Felsőoktatási intézmény felelőssége a szakmai gyakorlatnak a Gyakorlóhellyel történő megszervezése.
2. **Hallgató jogai és kötelezettségei**
	1. A szakmai gyakorlaton résztvevő Hallgatót az érdek- és munkavédelem tekintetében megilletik mindazok a jogok, amelyeket a vonatkozó törvény(ek) biztosít(anak) a munkavállalók részére.
	2. A szakmai gyakorlat ideje alatt a Hallgató köteles betartani a Gyakorlóhely belső szabályait, előírásait, munkarendjét, valamint a munkavégzésre vonatkozó szabályokat. Ezek sorozatos vagy súlyos megszegése, vagy nem teljesítése esetén, illetve amennyiben a Hallgató a gyakorlaton indokolatlanul nem jelenik meg, az előírt követelményeket nem tudja teljesíteni, a Gyakorlóhely köteles haladéktalanul értesíteni a Felsőoktatási intézményt, és egyidejűleg kezdeményezheti a szakmai gyakorlat megszűntetését.
	3. A Hallgató köteles a Gyakorlóhelyen tudomására jutott, üzleti titoknak minősülő adatot, tényt bizalmasan kezelni, azt harmadik személlyel nem közli.
3. **Megállapodás megszűnése és módosítása**
	1. A 1.2. pontban foglaltak alapján a megállapodás a hallgató szakmai gyakorlat idejének letöltésével, az utolsó gyakorlati napon megszűnik.
	2. Tekintettel a megállapodás rövid időtartamára és a megállapodás tárgyára Felek a rendes felmondás lehetőségét kizárják.
	3. Bármelyik Fél, a másik Fél súlyos szerződésszegése esetén jogosult a jelen megállapodást a szerződésszegő Félhez intézett egyoldalú, írásos, indokolással ellátott nyilatkozatával azonnali hatállyal felmondani.
	4. Felek a jelen megállapodást közös megegyezéssel kizárólag írásban, bármikor módosíthatják.
	5. Szerződő felek úgy állapodnak meg, hogy ha valamely hallgató szakmai gyakorlata idő előtt megszűnik vagy megszakad, úgy a megszűnés vagy megszakadás időpontjáról és annak okáról a Gyakorlóhely haladéktalanul értesíti írásban a Felsőoktatási intézmény kapcsolattartóját és a Felsőoktatási intézmény szakmai felelősét.
4. **Felek egyéb megállapodásai**
	1. Felek megállapodnak abban, hogy minden, a jelen Együttműködési megállapodás keretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
	2. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a jelen Együttműködési megállapodásban meghatározott értesítési címére írásban – tértivevénnyel vagy más módon igazolt levél, telefax útján – küldték meg.
	3. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
	4. A kapcsolattartók személyében bekövetkező esetleges változásokról az érintett Fél haladéktalanul írásban köteles a másik Felet tájékoztatni. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. Felek megállapodnak abban, hogy a kapcsolattartók személyének megváltozására vonatkozó bejelentése és annak visszaigazolása nem minősül szerződésmódosításnak.
	5. Felek kijelentik, hogy a jelen Együttműködési megállapodásból eredő bármilyen vitás kérdést elsősorban törekednek peren kívül rendezni.
	6. Jelen Együttműködési megállapodás négy (4) eredeti, egymással mindenben megegyező példányban készült, amelyből kettő (2) példány a Felsőoktatási intézményt, kettő (2) példány a Gyakorlóhelyet illeti, melyből Gyakorlóhely egy (1) példányt a szakmai gyakorlaton résztvevő hallgató részére átad, abból a célból, hogy a szakmai gyakorlaton részt vevő hallgató szakmai gyakorlati dokumentációjába befűzésre kerüljön.
	7. Felek rögzítik, hogy jelen Együttműködési megállapodásban nem szabályozott kérdésekben a mindenkor hatályos Polgári Törvénykönyv, a nemzeti felsőoktatásról szóló 2011. évi CCIV. törvény, a szakmai gyakorlat vonatkozásában az Nftv. 44. § (2) bekezdése alapján a Munka Törvénykönyvéről szóló 2012. évi I. törvény és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet rendelkezései az irányadóak.

Jelen megállapodást a Felek értelmezték, és mint akaratukkal mindenben megegyezőt, jóváhagyólag aláírták.

Mellékletek:

1. számú melléklet Felek szakmai gyakorlatot érintő adatai

|  |  |
| --- | --- |
| Budapest, 20 .  | ………………………., 20 .  |
|  |  |

|  |  |  |
| --- | --- | --- |
| Károli Gáspár Református Egyetem |  | Szakmai gyakorlóhely |
| megbízott képviselő:Dr. Stubnya Gusztáv Róbert Dékán |  |  |

Ellenjegyzők a Gyakorlóhely részéről:

|  |  |  |
| --- | --- | --- |
| jogi ellenjegyző |  | pénzügyi ellenjegyző |

*1. számú melléklet*

**Együttműködési megállapodás**

**szakmai gyakorlat ellátására**

**1.sz. melléklet**

**A 20..…./20…… tanév ………… félévében**

**szakmai gyakorlaton részt vevő hallgatók**

1. **A szakmai gyakorlatot biztosító Gyakorlóhely:**

|  |  |
| --- | --- |
| **Szervezet neve**  |  |
| **Székhely:** |  |
| **Elérhetőség:** |  |
| **Képviseletre jogosult:** |  |
| **Szakmai felelős neve, beosztása:** |  |
| **Email címe:** |  |
| **Telefonszáma:** |  |

1. **A szakmai gyakorlaton részt vevő hallgató(k):**

|  |  |  |  |  |
| --- | --- | --- | --- | --- |
| **Hallgató neve** | **Neptun kódja** | **Szak** | **Munkarend (N/L)** | **Szakmai gyakorlat időtartama** **(-tól -ig)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **A szakmai gyakorlat helyszíne:** ………………………………………………….
2. **Az együttműködési megállapodás a végrehajtásának koordinálásában Felek kapcsolattartói:**

**az Egyetem részéről:**

|  |  |
| --- | --- |
| Név, beosztás: | Szarka Kitti |
| Szervezeti egység: | KRE GESZK Tanulmányi Osztály |
| Email: | szakmaigyak.geszk@kre.hu; to.geszk@kre.hu  |
| Telefonszám: | +36 30 257 2546 |

**a Gyakorlóhely részéről:**

|  |  |
| --- | --- |
| Név, beosztás: |  |
| Szervezeti egység: |  |
| Email: |  |
| Telefonszám: |  |

Kelt: ………………………………….

|  |  |  |
| --- | --- | --- |
| Károli Gáspár Református Egyetem |  | Szakmai gyakorlóhely |
| megbízott képviselő:Dr. Stubnya Gusztáv Róbert Dékán |  |  |